laion/Wikipedia-Exotic huggingface dataset:
Lady Nina

„Lady Nina“ — ბრიტანული ნეო-პროგრესული როკ-ჯგუფ Marillion-ის 1986 წლის სიმღერა და სინგლი. შეტანილია ალბომში Brief Encounter (1986). ეს სიმღერა სრულიად შემთხვევით იქნა დაწერილი. ერთ-ერთ საღამოს იენ მოსლიმ, რომელიც ერთ-ერთ ბერლინურ კლუბში ადგილობრივი ჯგუფის წევრებთან დათვრა, გადაწყვიტა ძილის წინ სტუდიაში შესვლა და ახალი დრამ-მანქანის შესაძლებლობები მოესინჯა. ამ ექსპერიმენტების შედეგად შეიქმნა სიმღერის მთავარი რითმი. ჯგუფს ამ პერიოდში ესაჭიროებოდა ახალი სინგლის b-გვერდი, ასე რომ გადაწყდა, რომ ის ჩაიწერება სინთპოპის სტილში. მიუხედავად იმისა, რომ კომპოზიცია ჯგუფისათვის დამახასიათებელ სტილში არ იქნა შექმნილი (იენმა სინამდვილეში მისი ჩაწერის დროს არც ერთ ინსტრუმენტზე არ დაუკრა), იგი მაინც შეიტანეს სინგლში და დაივიწყეს. მოულოდნელად კოლექტივს დაუკავშირდა ლეიბლი Capitol Records (რომელიც მას ამერიკაში წარადგენდა) და განაცხადა, რომ სიმღერის მოსმენის შემდეგ იგი ბოლომდე შეუყვარდათ. მათი თქმით, შესაძლო იყო ამ ნომრით შტატებში გარღვევის მოხდენა. ლეიბლს სურდა, რომ ის შესულიყო ალბომის Misplaced Childhood აშშ გამოცემაში, დამატებითი სიმღერის სახით. რა თქმა უნდა, ჯგუფმა უარი თქვა ალბომის კონცეფციის ასეთი სახით დარღვევაზე. პასუხად ამერიკულ სინგლზე გამოვიდა Heart Of Lothian, მაგრამ კვლავ ითხოვდა, რომ Lady Nina გამოეცათ ცალკე სინგლზე. კომპრომისი მოიძებნა 1986 წელს. მარტში Marillion აშშ-ში მოგზაურობდა საკონცერტო ტურით და აუცილებელი იყო Kayleigh-ს წარმატების გამეორება. ამიტომ გამოიცა მინი-ალბომი Brief Encounter. სწორედ მასში იქნა შეტანილი Lady Nina. ჯგუფი ასე დათანხმდა სინგლის მხოლოდ შტატებში გაყიდვაზე და კლიპიც კი გადაიღო, მაგრამ კომპოზიციას საკუთარ კონცერტებზე არ ასრულებს. მიუხედავად ყველაფრისა, ლეიბლის მენეჯერების გათვლა არასწორი აღმოჩნდა და სინგლი ბილბორდის 100-ეულში მხოლოდ ორი კვირით დარჩა. ევროპაში კომპოზიცია მხოლოდ სინგლზე Kayleigh გამოვიდა, მაგრამ 1988 წელს შეტანილი იქნა კრებულში B'Sides Themselves. Lady Nina - 3:44 Heart Of Lothian (ვრცელი ვერსია) - 3:39 ↑ http://www.discogs.com/Marillion-Lady-Nina/release/2610756
ვასილ გვეტაძე

ვასილ ნოეს ძე გვეტაძე (დ. 6 აპრილი, 1920, ქუთაისი, — გ. 31 იანვარი, 2016, თბილისი) — ქართველი პოეტი. დაამთავრა ქუთაისის პედაგოგიური ინსტიტუტი (1942). საბჭოთა არმიის რიგებში მონაწილეობდა მეორე მსოფლიო ომში. 1984 წლიდან ჟურნალ „დროშის“ ლიტერატურისა და ხელოვნების განყოფილების გამგეა. პირველი ლექსი გამოაქვეყნა 1937 წელს, პირველი წიგნი „პირველი სიმღერა“ — 1956 წელს. ავტორია ლექსების არაერთი კრებულისა, საბავშვო ლექსებისა, პოემებისა, მოთხრობებისა და ესეებისა. დაჯილდოებულია ღირსების ორდენით (1998). რჩეული (2 წიგნად), თბ., 2010. ერთტომეული, თბ., 2013. ტიტვინიძე მ., ენციკლოპედია „საქართველო“, ტ. 1, თბ., 1997. — გვ. 610. ვასილ გვეტაძე — საქართველოს ბიოგრაფიული ლექსიკონი
გვირალისბოლო

გვირალისბოლო — ქვედა პალეოლითის ეპოქის აშელური ტიპის ნამოსახლარი საქართველოში, სოფ. ჯოყოეთთან (ჭიათურის მუნიციპალიტეტი). მიწის ზედაპირზე შეგროვებულია ასზე მეტი ნუკლეუსი, კლექტონისა და ლევალუას ტიპის ანატკეცი, სხვადასხვა წვეტანა და სახოკი. აღსანიშნავია მოთაფლისფრო კაჟის მთლიანი გულგულისაგან გამოთლილი ორმხრივ დამუშავებული ხელცული, რომელიც პროპორციებით და დამუშავების სრულყოფით გვიანდელი აშელის ხელცულების კლასიკურ ნიმუშს წარმოადგენს. არქეოლოგიური მასალა აქ მოხვედრილია (ალბათ ჩამორეცხვის შედეგად) მახლობლად მდებარე მაღალი თავმოვაკებული გორიდან, რომლის აღმოსავლეთ ფერდობზეც ანალოგიური ნივთები აღმოჩნდა. თუშაბრამიშვილი დ., ნებიერიძე ლ., ყვირილის ხეობისა და ცუცხვათის არქეოლოგიური ექსპედიციის 1970–71 წლების ძირითადი შედეგები, წგ.: საქართველოს სახელმწიფო მუზეუმის არქეოლოგიური ექსპედიციები, [ტ.] 3, თბ., 1974. თუშაბრამიშვილი დ., ენციკლოპედია „საქართველო“, ტ. 1, თბ., 1997. — გვ. ?.
ციური კობაიძე

ციური კობაიძე (დ. 1 იანვარი, 1950) — ქართველი მოჭადრაკე და აგრონომი, ოსტატი ჭადრაკში (1968 წ.), საქართველოს ჩემპიონი (1969 და 1974 წლებში), საბჭოთა კავშირის ჩემპიონი გოგონათა შორის (1968 წ.). მრავალი საერთაშორისო ტურნირის მონაწილე. გიორგაძე თ., ქართული ჭადრაკის მატიანე, ნაწ. I, თბ., 1995.
შუა ხორშის მაცხოვრის ეკლესია

შუა ხორშის მაცხოვრის ეკლესია — არქიტექტურული ძეგლი სენაკის მუნიციპალიტეტის სოფელ შუა ხორშში. შუა ხორშის მაცხოვრის ეკლესია სამნავიან ბაზილიკაა, შვერილი წახნაგოვანი აფსიდით. ეკლესია ძლიერ დანგრეულია. შედარებით უკეთაა შემორჩენილი აღმოსავლეთი ნაწილი. ცენტრალური აფსიდა ფორმით ნალს უახლოვდება. საკურთხეველში გაჭრილია სამი სარკმელი. აფსიდა გამოყოფილია დარბაზისაგან ორსაფეხურიანი სოლეათი. ჩრდილოეთ და სამხრეთ ნავებში იკითხება თითო სარკმელი. ეკლესიას ჰქონდა სამი სარკმელი, რომლებიც ფრაგმენტულადაა შემორჩენილი. ინტერიერში შეიმჩნევა მოხატულობის მცირე ფრაგმენტები. ფასადები გაძარცვულია პერანგისაგან. შემორჩენილია მოჩუქურთმებული სარკმლის თავსართი. ნაგებობა დგას სამსაფეხურიან ცოკოლზე. ეკლესია ნაგები იყო კარგად გათლილი ქვიშაქვით კირის დუღაბზე. ძეგლს ირგვლივ შემოუყვება წრიული ფორმის გალავანი, რომლის დასავლეთ ნაწილში შემორჩენილია კარიბჭის ნაშთი.  კულტურული მემკვიდრეობის პორტალი, № 10301
ხუნანის ბრძოლა

ხუნანის ბრძოლა – ბრძოლა საქართველოს სამეფოსა და მონღოლეთის იმპერიის ჯარებს შორის 1221 წელს. ბრძოლაში მონღოლებმა თავიანთ ნაცად ტაქტიკას მიმართეს, ლაშქარი ორად გაყვეს, ნახევარი ჩაასაფრეს ნახევარი კი ბრძოლაში ჩააბეს. მონღოლთა პირველმა ჯარმა უკან დახევა დაიწყო, ქართველებმა ეს თავიანთ გამარჯვებად ჩათვალეს და მტერს დაედევნენ რა დროსაც მონღოლთა მეორე ჩასაფრებულმა ლაშქარმა ქართულ ლაშქარს ზურგიდან მოუარა და დაამარცხა. ასეთი გამარჯვების შემდგომაც მონღოლებმა გზების ვიწროობისა და ტყით დაბურულობის გამო, გაქცეულ ქართულ ლაშქარზე უკან დადევნება ვერ გაბედეს და უკუ იქცნენ. ი.ჯავახიშვილი., ტ.III, 1982, თბილისის უნივერსიტეტის გამომცემლობა, გვ.13-14
გრიგოლ გვიშიანი

გრიგოლ სარდიონის ძე გვიშიანი (დ. 1 ოქტომბერი, 1911, სოფ. ილორი, ახლანდ. სამტრედია, — გ. 11 ოქტომბერი, 1979, თბილისი) — ქართველი ფარმაკოლოგი. მედიცინის მეცნიერებათა დოქტორი (1941), პროფესორი (1946), საქართველოს მეცნიერების დამსახურებული მოღვაწე (1964). დაამთავრა თბილისის სახელმწიფო სამედიცინო ინსტიტუტი (1931). 1943–1946 წლებში განაგებდა თბილისის სტომატოლოგიური ინსტიტუტის ფარმაკოლოგიის კათედრას. 1962–1973 იყო თბილისის სახელმწიფო სამედიცინო ინსტიტუტის პრორექტორი, 1973–1979 — ფარმაკოლოგიის კათედრის გამგე. გვიშიანის შრომებში განხილულია სამკურნალო მცენარეებისაგან მიღებული პრეპარატებისა და ქიმიური სინთეზის პროდუქტების ფარმაკოლოგია, აგრეთვე გულსისხლძარღვთა სისტემის ზოგიერთი პათოლოგიის ექსპერიმენტული ფარმაკოთერაპიის საკითხები და სხვ. ფსიქოფარმაკოლოგიური ნივთიერებები და მათი კლინიკური გამოყენების პერსპექტივები, თბ., 1965. Материалы по экспериментальному обоснованию лекарственной терапии атеросклероза, Тб., 1961. ენციკლოპედია „საქართველო“, ტ. 1, თბ., 1997. — გვ. 612.
ილორი (სამტრედია)

ილორი — ქალაქ სამტრედიის უბანი, ყოფილი სოფელი სამტრედიის რაიონში (ნაფაღაურის სასოფლო საბჭო). ილორი წყა­როებში პირველად მოხსენიებულია XVII საუკუნეში, დატანილია არქანჯელო ლამბერტის რუკაზე. სავარაუდოა, რომ თავის დროზე სოფელი ილორის წმინდა გიორგის ეკლესიის საკუთრებას წარმოადგენდა და სახელწოდებაც აქედან უნდა მიეღო. XVIII საუკუნეში მას თავადი მიქელაძეები ფლობდნენ. XX საუკუნეში სოფლის ტერიტორია თანდათან შეერწყა სამტრედიას. საქართველოს სსრ უმაღლესი საბჭოს პრეზიდიუმის 1978 წლის 25 იანვრის დადგენილებით ნაფაღაურის სასოფლო საბჭოს (სოფლები: ნაფაღაური, ილორი, ნაჩხეტაური, ხიბლარ-წიფნარი) გაუქმებასთან დაკავშირებით დამტკიცდა ქალაქ სამტრედიის საზღვრებში. ბერაძე თ., ენციკლოპედია „საქართველო“, ტ. 4, თბ., 2018. — გვ. 234. ↑ I. მიქელაძეთა საგვარეულო. II. მხეიძეთა საგვარეულოები : (ისტორიულ-გენეალოგიური გამოკვლევა) / იური ჩიქოვანი, იოსებ ბიჭიკაშვილი ; სამეცნიერო რედაქტორი: ნიკო ჯავახიშვილი. თბ., 2005, გვ. 8. ↑ ბრძანებულება საქართველოს სსრ უმაღლესი საბჭოს პრეზიდიუმისა ქალაქ სამტრედიის საზღვების დამტკიცების შესახებ, „საქართველოს სსრ უმაღლესი საბჭოს უწყებები“, 1978 წლის იანვარი, №1 (444), გვ. 5-6.
ილორი (მრავალმნიშვნელოვანი)

გეოგრაფიული სახელი ილორი შეიძლება აღნიშნავდეს ერთ-ერთს ჩამოთვლილთაგან: ილორი — სოფელი ოჩამჩირის მუნიციპალიტეტში ილორი — ქალაქ სამტრედიის უბანი, ყოფილი სოფელი ილორის ეკლესია — ეკლესია ოჩამჩირის მუნიციპალიტეტში ილორის წმინდა გიორგის ეკლესია — ეკლესია ზესტაფონის მუნიციპალიტეტში ილორის წმინდა გიორგის ხატი — შუა საუკუნეების ხელოვნების ნიმუში
გვიჩიანები

გვიჩიანები — ქართული (სვანური) ხალხური სიმღერის ოსტატთა, მომღერალთა და ლოტბართა გვარი ზემო სვანეთში, სოფელ ლატალიდან. სვანეთში გვიჩიანების გვარს „ბულბულების ბუდეს“ უწოდებენ. კონსტანტინე შავარდენის ძე (დ. 4 დეკემბერი, 1890 — გ. 18 მაისი, 1980) ალექსანდრე შავხანის ძე (დ. 19 აგვისტო, 1924) ავქსენტი ანდრიას ძე (დ. 27 სექტემბერი, 1924) ედიშერ თეიმურაზის ძე (დ. 17 თებერვალი, 1953) გელოვანი ა., ენციკლოპედია „საქართველო“, ტ. 1, თბ., 1997. — გვ. ?.
ეტრიტ ბერიშა

ეტრიტ ბერიშა (ალბ. Etrit Fadil Berisha; დ. 10 მარტი, 1989) — ალბანელი ფეხბურთელი, საფეხბურთო კლუბ „ემპოლისა“ და ალბანეთის ეროვნული ნაკრების მეკარე. ბერიშამ საფეხბურთო კარიერა ადგილობრივ კლუბ „კორიკუში“ დაიწყო. ამავდროულად თამაშობდა ახალგაზრდულ ფეხბურთს კლუბ KF KEK-ში, მანამდე, სანამ შეუერთდებოდა კალმარს 2008 წელს. თავდაპირველად იგი კლუბის ახალგაზრდულ გუნდში ასპარეზობდა. 2010 წელს, იგი გადაიყვანილი იქნა კლუბის პირველ გუნდში და მალევე შედგა მისი საკლუბო დებიუტი. სადებიუტო სეზონში მან თოთხმეტი მატჩი ჩაატარა და იმდენად კარგად იასპარეზა, რომ მომდევნო სეზონისათვის ძირითად შემადგენლობაში ადგილი გაირანტირა. 2011 წელს, ალსვენსკანის კამპანიის დროს, იგი გახდა კლუბის პირველი მეკარე. იგი დაეხმარა თავის გუნდს 2011 წლის Svenska Cupen-ზე, კლუბმა მოახერხა ფინალში გასვლა, თუმცა ამ მატჩში ბერიშას არ უთამაშია, მისმა გუნდმა კი წააგო. ბერიშა დარჩა კლუბის პირველ მეკარედ, მის მიერ ჩატარებული მატჩებით, მან 2013 წელს ალსვენსკანის წლის საუკეთესო მეკარის ტიტულის მოიპოვება მოახერხა. 2013 წლის ზაფხულში, იტალიურმა კლუბმა „კიევომ“ გამოაცხადა, რომ ისინი აპირებდნენ კონტრაქტის გაფორმებას ბერიშასთან, თუმცა ბერიშამ მათ კონკურენტთან, „ლაციოსთან“ გააფორმა ოთხწლიანი კონტრაქტი. ამ კონტრაქტმა კლუბებს შორის დიდი აჟიოტაჟი და კონფლიქტი გამოიწვია, რის ფონზეც იძულებულები გახდნენ ფეხბურთელისთვის ექვსი თვით თამაშის უფლება ჩამოერთმიათ. თუმცა საბოლოოდ ყველაფერი ბერიშას სასიკეთოდ დასრულდა. „ლაციოში“ მისი კონკურენტი იტალიელი ფეხბურთელი, ფედერიკო მარკეტი იყო, ბერიშა კი იძულებული იყო მისთვის კონკურენცია გაეწია, ვინაიდან მას სურდა გუნდის პირველი მეკარის სტატუსის მოპოვება. ბერიშა წარმოშობით არის კოსოვოელი, თუმცა მას ასევე შეუძლია ალბანეთის ნაკრებში ასპარეზობა, ვინაიდან იგი გახლავთ ალბანეთის მოქალაქე და ეთნიკური ალბანელი. ალბანეთის ნაკრებში, იგი პირველად მთავარმა მწვრთნელმა ჯანი დე ბიასიმ გამოიძახა, 2012 წელს. მისი სანაკრებო დებიუტი შედგა ირანის წინააღმდეგ მატჩში, 2012 წლის 27 მაისს. თავდაპირველად იგი აღიქმეოდა როგორც სამირ უიკანის(გუნდის პირველი მეკარის) სარეზერვო საშუალება, თუმცა რამდენიმე მატჩის შემდეგ, ბერიშა გახდა ალბანეთის ნაკრების პირველი მეკარე. ბერიშამ მნიშვნელოვანი როლი ითამაშა ალბანეთის პირველ დიდ საერთაშორისო ტურნირზე, უეფას ევრო 2016-ის საკვალიფიკაციო ეტაპზე. იგი ასევე გახლდათ ფანებისა და გუნდელების ფავორიტი მოთამაშე, იმ დროისთვის. განახლდა: 3 ივნისი, 2024 ვიკისაწყობში არის გვერდი თემაზე: ეტრიტ ბერიშა Etrit Berisha at the Atalanta B.C. ეტრიტ ბერიშა — National-Football-Teams.com ეტრიტ ბერიშა – უეფას ჩანაწერი (ინგლისური) (archive) ↑ PËR DHËNIE TË SHTETËSISË SHQIPTARE sq. Qendra e Botimeve Zyrtare (1 June 2012). ციტირების თარიღი: 6 January 2023 ↑ Etrit Berisha. Torino F.C.. დაარქივებულია ორიგინალიდან — 8 ოქტომბერი 2022. ციტირების თარიღი: 8 October 2022
შდავლერი (მრავალმნიშვნელოვანი)

შდავლერი შეიძლება აღნიშნავდეს: შდავლერი — ქედი მესტიის მუნიციპალიტეტში შდავლერი — მყინვარი შდავლერის ქედზე შდავლერი — მთა შდავლერის ქედზე
Incommunicado

„Incommunicado“ — ბრიტანული ნეო-პროგრესული როკ-ჯგუფ Marillion-ის 1987 წლის სინგლი ალბომიდან Clutching at Straws. სიმღერამ უდიდესი წარმატება იქონია ბრიტანული სინგლების ჩარტში და იქცა ჯგუფის რიგით მესამე ჰიტ-სინგლად, რომელიც მოხვდა წარმატებული სიმღერების 10-ეულში. „Incommunicado“ თავისი სტილით არის სწრაფი რითმის მქონე სიმღერა, რომელშიც მრავალჯერ მეორდება მისამღერი და გამოკვეთილია სინთეზატორის ჟღერადობა, სიმღერის Market Square Heroes მსგავსად. სინგლების ვერსიებში ასევე მცირე განსხვავებებიც არის - დამატებული ხმოვანი ეფექტებისა და ხანგრძლივობის მხრივ. სინგლის მეორე მხარეს წარმოდგენილია სიმღერა Going Under, რომელიც პირველად მხოლოდ ალბომის Clutching at Straws კომპაქტ-დისკის ვერსიაში გამოიცა, თუმცა, განსხვავებული სახით. ორივე სიმღერის არანჟირება ჯგუფს ეკუთვნის, ხოლო პროდიუსერი კრის კიმსი არის. სინგლის გარეკანზე გამოტანილ ფოტოსურათის გადაღებაში მონაწილეობა მიიღეს ჯგუფის მოყვარულებმა, რომლებიც სპეციალურად ამისათვის ინგლისის ყველა კუთხიდან ჩამოვიდნენ. Incommunicado (სინგლის ვერსია) – 4:00 Going Under – 2:44 Incommunicado (ალტერნატიული მიქსი) – 5:57 Going Under – 2:44 Incommunicado (ალბომის ვერსია) – 5:17 ოფიციალური მუსიკალური ვიდეო YouTube-ზე 1987 წლის საკონცერტო შესრულება YouTube-ზე
თემისტო (თანამგზავრი)

თემისტო, იუპიტერ XVIII (ძვ. ბერძნ. Θεμιστώ) — პლანეტა იუპიტერის ბუნებრივი თანამგზავრი. აღმოჩენილია 1975 წელს, ხოლო განმეორებით — 2000 წელს. სახელწოდება მომდინარეობს ბერძნული მითოლოგიის მდინარის ღმერთის ინახის ქალიშვილის თემისტოს სახელიდან. თემისტო პირველად აღმოაჩინეს ჩარლზ კოვალმა და ელიზაბეტ რომერმა 1975 წლის 30 სექტემბერს და აღმოჩენის შესახებ მოხსენებული იქნა 1975 წლის 3 ოქტომბერს. თანამგზავრს მიენიჭა დროებითი სახელწოდება S/1975 J 1. თუმცა, დაკვირვებები არ იყო საკმარისი ორბიტის გამოსათვლელად და შემდგომში თანამგზავრი დაიკარგა. შემდეგ, 2000 წელს, აშკარად ახალი თანამგზავრი აღმოაჩინეს სკოტ შეპარდმა, დევიდ ჯუიტმა, იანგა ფერნანდესმა და ევგენი მაგნიერმა და დროებით დასახელდა S/2000 J 1. მალევე დადასტურდა, რომ ახლად აღმოჩენილი ობიექტი შეესაბამებოდა 1975 წელს აღმოჩენილს. შესაბამისი სახელი მიენიჭა 2002 წლის 22 ოქტომბერს. ↑ IAU Circular No. 2845 (1975-10-03). ციტირების თარიღი: 2009-06-15. ↑ IAU Circular No. 7525 (2000-11-25). ციტირების თარიღი: 2009-06-15. ↑ MPEC 2000 Y16 (2000-12-19). დაარქივებულია ორიგინალიდან — 2012-04-02. ციტირების თარიღი: 2009-06-15. ↑ IAU Circular No. 7998 (2002-10-22). ციტირების თარიღი: 2009-06-15.
ეკონომიური შამათი

ეკონომიური შამათი — ფინალური პოზიცია საჭადრაკო პარტიაში (ამოცანაში, ეტიუდში), როდესაც შავი (ან თეთრი) მეფის დაშამათებაში მონაწილეობას იღებს მოწინააღმდეგის ყველა ფიგურა, თუმცა გამონაკლისად ითვლება შემტევი მხარის მეფისა და პაიკის ფიგურები. Шахматы : энциклопедический словарь / гл. ред. А. Е. Карпов. — М.: Советская энциклопедия, 1990. — стр. 506.
ჩხუტნერი

ჩხუტნერი შეიძლება აღნიშნავდეს: ჩხუტნერი — ქედი მესტიის მუნიციპალიტეტში ჩხუტნერი — უღელტეხილი ჩხუტნერის ქედზე ჩხუტნერი — მთა ჩხუტნერის ქედზე
Sugar Mice

Sugar Mice — ბრიტანული ნეო-პროგრესული როკ-ჯგუფ Marillion-ის 1987 წლის სინგლი ალბომიდან Clutching at Straws. იგი ასევე გამოიცა კრებულთან The Singles '82–88' ერთად. ბრიტანეთის ჩარტში მან 22-ე პოზიციამდე მიაღწია. ვოკალისტ ფიშის თქმით, სიმღერა დაიწერა მას შემდეგ, რაც მას სასტუმროში დაურეკა გაბრაზებულმა შეყვარებულმა. ნაწილობრივ სწორედ ამას ეძღვნება სიმღერის ვიდეოკლიპიც, სადაც დაღონებული ფიში ჩადის სასტუმროს ბარში და სვამს სხვებთან ერთად, რითაც ცდილობს საკუთარი ტკივილის დამალვას. Sugar Mice - 5:00 Tux On - 5:12 Sugar Mice (ვრცელი ვერსია) - 6:08 Sugar Mice (ალბომის ვერსია) - 5:47 Tux On - 5:12 კომპაქტ დისკი Sugar Mice (ალბომის ვერსია) - 5:47 Tux On - 5:12 Sugar Mice (მოკლე ვერსია) - 5:00 Sugar Mice (ვრცელი ვერსია) - 6:08 სინგლში ასევე შეტანილია სიმღერა Tux On. მისი სათაური მომდინარეობს ტრადიციული ბრიტანული სმოკინგისგან, რომელსაც ბაფთით ატარებენ.
ჰერსე (მრავალმნიშვნელოვანი)

საკუთარი სახელი ჰერსე (ძვ. ბერძნ. Ἕρση — „ნამი“) შეიძლება აღნიშნავდეს შემდეგს: ჰერსე — კეკროპისა და აგლავრეს ასული; ჰესრე — დანაოსის ცოლი, დანაიდების დედა; ჰერსე — პლანეტა იუპიტერის თანამგზავრი.
ჰერსე

ჰერსე (ძვ. ბერძნ. Ἕρση [’Erse] — „ნამი“) — პერსონაჟი ბერძნული მითოლოგიიდან, კეკროპისა და აგლავრეს ასული, აგრავლესა (მეორე აგლავრეს) და პანდროსეს და. ითვლება, რომ ის განასახიერებდა დილის ნამს, რომელსაც ჩუქნიდა მთვარე ადამიანებს. ჰერსეს უკავშირდება ორი ლეგენდა. პირველის მიხედვით დებს აკროპოლში ჰქონდათ საკუთარი სამლოცველო, პანდროსეიონი, სადაც ათენას ნაჩუქარ ზეთისხილს უვლიდნენ, ქვეყანას გვალვას არიდებდნენ. ერიხთონიოსის დაბადების შემდეგ ათენამ კეკროპის სამ ასულს ყრმა კალათით მიაბარა და კალათის გახსნა და მასში ჩახედვა აუკრძალა. დებმა ვერ მოითმინეს, ჩაიხედეს, გველბიჭა დაინახეს, გაგიჟდნენ და აკროპოლიდან გადაცვივდნენ. მეორეს მიხედვით ისაა ღვთაებრივი შიკრიკის ჰერმესის საყვარელი და მისგანვე — ცნობილი გმირის კეფალეს დედა. როდესაც ჰერმესს ჰერსე შეუყვარდა, დახმარებისთვის მიმართა მის დას აგლავრეს. ქალღმერთმა ათენამ ჰერსეს გულში ეჭვი აღძრა და ერთხელაც, როცა ჰერმესი სანახავად სახლში მივიდა, მას ჰერსეს და აგლავრა მისგან შურით მოკლული დახვდა, რის გამოც მან ის ქვად აქცია. გელოვანი ა., „მითოლოგიური ლექსიკონი“, თბილისი, 1983, გვ. 605 ↑ 1.0 1.1 Любкер Ф. Cecrops // Реальный словарь классических древностей по Любкеру / под ред. Ф. Ф. Зелинский, А. И. Георгиевский, М. С. Куторга и др. — СПб: Общество классической филологии и педагогики, 1885. — С. 267. <a href="https://wikidata.org/wiki/Track:Q4249594"></a><a href="https://wikidata.org/wiki/Track:Q45181459"></a><a href="https://wikidata.org/wiki/Track:Q101490"></a><a href="https://wikidata.org/wiki/Track:Q656"></a><a href="https://wikidata.org/wiki/Track:Q694826"></a><a href="https://wikidata.org/wiki/Track:Q4135787"></a><a href="https://wikidata.org/wiki/Track:Q30059240"></a><a href="https://wikidata.org/wiki/Track:Q24933120"></a><a href="https://wikidata.org/wiki/Track:Q1459210"></a>
ჰერსე (თანამგზავრი)

ჰერსე, S/2003 J 17 — პლანეტა იუპიტერის ბუნებრივი თანამგზავრი. იგი აღმოაჩინეს 2003 წლის 8 თებერვალს ასტრონომებმა ბრეტ ჯ. გლადმანმა, ჯონ ჯ. კაველაარსმა, ჟან-მარკ პეტიტიმ და ლინ ალენმა და ასევე ჰავაის უნივერსიტეტის ასტრონომთა ჯგუფმა. სახელი ეწოდა ბერძნული მითოლოგიური პერსონაჟის ზევსისა და სელენეს ასულის ერსას მიხედვით. მისვე სახელს ატარებს პლანეტა იუპიტერის მეორე თანამგზავრი ერსაც. ჰერსე არის დაახლოებით 2 კილომეტრის დიამეტრი და ბრუნავს იუპიტერის ორბიტაზე საშუალოდ 22,134,000 კმ მანძილზე 672.752 დღეში, ეკლიპტიკის საშუალო დახრილობით 165°, რეტროგრადული მიმართულებით და საშუალო ექსცენტრიულობით 0.2493. ↑ Daniel W. E. Green, IAUC 8116: Satellites of Jupiter and Saturn 2003 April 11 (discovery) ↑ Brian G. Marsden, MPEC 2003-G19: S/2003 J 17 2003 April 3 (discovery and ephemeris) ↑ Jupiter L (Herse) — Daughter of Zeus and divine moon (Selene). ↑ Jupiter LXXI (Ersa) — Daughter of Zeus and the Moon goddess Selene, goddess of the dew, and sister of Pandia. ↑ Planetary Satellite Mean Orbital Parameters, JPL
კაიროს დეკლარაცია ისლამში ადამიანის უფლებების შესახებ

კაიროს დეკლარაცია ისლამში ადამიანის უფლებების შესახებ (ინგლ. Cairo Declaration on Human Rights in Islam) — ისლამური თანამშრომლობის ორგანიზაციის წევრი სახელმწიფოების მიერ მიღებული დეკლარაცია. მიიღეს კაიროში (ეგვიპტე) 1990 წლის 5 აგვისტოს, გადაიხედა და ახალი ვერსია მიიღეს 2020 წელს. დეკლარაციაში მოცემულია ადამიანის უფლებები ისლამური პერსპექტივიდან. 1990 წლის ვერსია ერთადერთ წყაროდ შარიათს ასახელებს, ხოლო 2020 წლის ვერსიაში შარიათი არ არის დაკონკრეტებული. მრავალმა მუსლიმურმა სახელმწიფომ 1948 წელს მიღებული ადამიანის უფლებათა საყოველთაო დეკლარაცია იმის გამო გააკრიტიკა, რომ მასში არადასავლური სახელმწიფოების კულტურული და რელიგიური კონტექსტი არ იყო გათვალისწინებული. 1981 წელს გაეროში ირანის წარმომადგენელმა საიდ რაჯაიე-ხორასანმა ადამიანის უფლებათა საყოველთაო დეკლარაციასთან დაკავშირებით საკუთარი ქვეყნის პოზიციას გაუსვა ხაზი და აღნიშნა, რომ დეკლარაცია წარმოადგენდა „იუდაისტურ-ქრისტიანული ტრადიციის სეკულარულ გაგებას“ და მისი მიღების შემთხვევაში მუსლიმებს ისლამური კანონის დარღვევა მოუწევდათ. კაიროს დეკლარაცია ისლამში ადამიანს უფლებების შესახებ 1990 წელს ისლამური თანამშრომლობის ორგანიზაციის წევრებმა მიიღეს. 2012 წლისთვის დეკლარაციისთვის 45 სახელმწიფოს აქვს ხელი მოწერილი. 1992 წელს დეკლარაცია გაეროს ადამიანის უფლებების კომისიას წარუდგინეს, სადაც იურისტთა საერთაშორისო კომისიამ ის მკაცრად დაგმო. ისლამი და დემოკრატია ვიკისაწყობში არის გვერდი თემაზე: კაიროს დეკლარაცია ისლამში ადამიანის უფლებების შესახებ Declaration text at the University of Minnesota ↑ Brems, E (2001). „Islamic Declarations of Human Rights“, Human rights: universality and diversity: Volume 66 of International studies in human rights. Martinus Nijhoff Publishers, გვ. 241–84. ISBN 90-411-1618-4.  ↑ National Review Online, Human Rights and Human Wrongs დაარქივებული 2016-08-16 საიტზე Wayback Machine. , David G. Littman, January 19, 2003, retrieved 30 May, 2012 ↑ Universal Human Rights and 'Human Rights in Islam'. Midstream. ↑ Anver M. Emon, Mark Ellis, Benjamin Glahn: Islamic Law and International Human Rights Law p. 113. Oxford University Press, 2012.
დანიელ რიკიარდო

დანიელ ჯოზეფ რიკიარდო (დ. 1 ივლისი 1989) — ავსტრალიელი და იტალიელი მრბოლელი, რომელიც ამჟამად ასპარეზობს ფორმულა ერთში „RB ფორმულა ერთი“ გუნდისთვის, ავსტრალიის დროშის ქვეშ. მან მოიპოვა ფორმულა ერთში გრან-პრის რვა გამარჯვება და მიაღწია 32 პოდიუმს. რიკიარდომ თავისი დებიუტი შეასრულა 2011 წელს ბრიტანეთის გრან პრიზე HRT გუნდთან ერთად, როგორც Red Bull Racing-თან გარიგების ნაწილი, რომლისთვისაც ის ტესტირებას ატარებდა. 2014 წელს რიკიარდო დაწინაურდა რედ ბულში, როგორც პენსიაზე გასული მარკ ვებერის შემცვლელი სებასტიან ფეტელთან ერთად. თავის პირველ სეზონში რიკიარდომ ჩემპიონატში მესამე ადგილი დაიკავა ფორმულა 1-ის პირველი სამი მოგებით, კანადაში, უნგრეთსა და ბელგიაში. 2024 წლის სეზონში რიკიარდო რბოლაში მონაწილეობს AlphaTauri-ს გუნდთან ერთად, რომელსაც ეწოდა RB ფორმულა ერთის გუნდი 2024 წლის სეზონისთვის. მისი მეწყვილეა იუკი ცუნოდა. ↑ Interview with Toro Rosso's Daniel Ricciardo ↑ AlphaTauri rebrand confirmed for 2024 season as new team name revealed ↑ Tsunoda and Ricciardo to race for AlphaTauri in 2024
Warm Wet Circles

Warm Wet Circles — ბრიტანული ნეო-პროგრესული როკ-ჯგუფ Marillion-ის 1987 წლის სინგლი ალბომიდან Clutching at Straws. იგი ასევე გამოიცა კრებულთან The Singles '82–88' ერთად. ბრიტანულ ჩარტში მან 22-ე პოზიციამდე მიაღწია. ფიშის კომენტარი: „ეს არის სიმღერა პატარა ქალაქზე და იმის შიშზე, რომ მთელი ცხოვრება 9-დან 5-მდე იმუშავებ, საღამოებს კი ადგილობრივ ბარში გაატარებ. ერთ დღეს დარტსის თამაშის საუკეთესო მცოდნე ხარ, ხოლო მეორე დღეს ქორწინდები გოგონაზე, რომელსაც 16 წლის ასაკში იმავე ბარში შეხვდი. ტორჩი, ალბომის გმირი, თავის წარსულს იხსენებს და ხედავს, როგორ პიროვნებას წარმოადგენდა და სწორედ ეს აშინებს“. სიმღერის ოფიციალური მუსიკალური ვიდეოს სახით გამოვიდა საკონცერტო ჩანაწერი, რომელზეც აღბეჭდილია ჯგუფის გამოსვლა ლორელეიში მოწყობილ სცენაზე (გერმანია, 1987 წლის 18 ივლისი). იგივე კონცერტი გამოცემულია ცალკე ვიდეოფილმის Live from Loreley სახით. Warm Wet Circles - 4:27 White Russian (საკონცერტო ჩანაწერი, ლორელეი, გერმანია, 18 ივლისი 1987) — 7:20 Warm Wet Circles- 4:27 White Russian (საკონცერტო ჩანაწერი, ლორელეი, გერმანია, 18 ივლისი 1987) — 7:20 Incommunicado (საკონცერტო ჩანაწერი, ლორელეი, გერმანია, 18 ივლისი 1987) — 5:27 სიმღერის შესახებ